medieval-data/medieval-letters huggingface dataset:
VI.  Eraclio archiepiscopo Lugdunensi asserit « primatum super Galliarum provincias: Lugdunensem, Rothomagensem, Turonensem ac Senonensem, » et Ecclesiae ejus bona confirmat.   (Romae, ap. S. Petrum, Dec. 26.) [  Primatie de Lyon,  seconde requête, Pr. p. 6, teste Bréquigny,  Table chron.  III, 224.] VII.  Wibaldo Corbeiensi abbati commendat apud imperatorem res Ecclesiae Romanae et suos legatos cum ipso tractaturos.   (Romae, ap. S. Petrum, Dec. 29.) [MARTEN.,  Ampl. Collect.,  II, 591.]
Author: Adrianus IV
Date:  [ leg. Januarii.]

ADRIANUS episcopus, servus servorum Dei, dilecto filio Corbeiensi abbati, salutem et apostolicam benedictionem.

Devotionem ac reverentiam, quam sacrosanctae Romanae Ecclesiae matri tuae hactenus impendisti, et nos ipsi cognoscimus, et fratres nostri, qui plenius norunt, nobis plenius retulerunt. Conveniens equidem est et consentaneum rationi, ut eidem Ecclesiae, quae tam pro tua quam pro cunctorum salute fidelium laborat, assidue te devotum et subjectum debeas exhibere, et de ejus semper honore atque utilitate, sicut hucusque fecisse dignosceris, sollicite cogitare. Superest autem, ut bonum incoeptum atque propositum ita laudabiliter exsequaris, ut nos et fratres nostri, qui bonum de te perhibent testimonium, fidelitatem et devotionem tuam ipso rei effectu possimus evidenter agnoscere. Et ideo dilectioni tuae per apostolica scripta mandamus et exhortamur in Domino, quatenus Romanam Ecclesiam, cui omnem obedientiam debes et subjectionem impendere, omni conamine studeas honorare, et ad ejus utilitatem atque servitium te non dubites promptissimum exhibere. Inventa itaque que hac temporum opportunitate, apud dilectum filium nostrum Fredericum illustrem Romanorum regem, ita eidem Ecclesiae sollicitus sis assistere, et ita eam sibi assidue commendare, atque cum ipso de ejus utilitate et incremento tractare, ut eadem mater tua te specialem et devotissimum filium ipso rei effectu patenter agnoscat, et tu apostolicae sedis auxilium, quatenus tibi fuerit opportunum, cum majori fiducia debeas implorare. Ad haec venerabilem fratrem nostrum C. Portuensem episcopum et dilectos filios nostros B. titulo Sancti Clementis, et O. titulo Sanctae Ceciliae presbyteros cardinales, qui apud memoratum Fredericum illustrem Romanorum regem et mandato nostro legatione funguntur, de honore et exaltatione Romanae Ecclesia et de salute regni cum eo, auctore Domino, tractaturi, discretioni tuae attentius commendamus, rogantes ut eos tanquam nosmetipsos honeste recipere, ac modis omnibus studeas honorare, et in suis opportunitatibus eis honorifice providere. Si enim matrem tuam ipsam Romanam Ecclesiam recognoveris, et ei studueris debitum servitium et honorem impendere, ipsa quoque te suum specialem filium recognoscet, te curabit in tuis postulationibus celerius et facilius exaudire. Data Romae apud Sanctum Petrum, IV. Kal. Junii
X.  B[ernardo] episcopo Paderbornensi et Gi., abbati Liesbornensi mandat ut latoris harum litterarum causam disceptent.   (Romae, ap. S. Petrum, Jan. 3.) [MARTEN.,  Ampl. Coll.,  I, 596.]
Author: Adrianus IV

ADRIANUS episcopus, servus servorum Dei, venerabili fratri B. Patherburnensi episcopo et dilecto filio Gi. Liesbornensi abbati, salutem et apostolicam benedictionem.

Latoris praesentium ad sedis apostolicae clementiam venientis conquestionem accepimus, quod quadam ecclesia, quam canonice possidebat, a quodam sit presbytero contra justitiam spoliatus. Ne igitur pro defectu justitiae pauper iste cogatur sustinere jacturam, per praesentia vobis scripta mandamus, quatenus utramque partem vestro faciatis conspectui praesentari, et rationibus partium diligenter auditis et cognitis, causam ipsam, mediante justitia canonica, terminetis. Data Romae, apud Sanctum Petrum, III. Non Januarii.
XIV.  Ad placentinos.--Confirmat electionem Hugonis in Placent. episc. eorumque civitatem absolvit ab interdicto.   (Romae, ap. S. Petrum, Jan. 9.) [MANSI,  Concil.,  XXI, 819.]
Author: Adrianus IV

ADRIANUS episcopus, servus servorum Dei, dilectis filiis universo clero et populo Placentino, salutem et apostolicam benedictionem.

Cum ecclesia Placentina, pro statu suo relevando, apud sedem apostolicam diutius laborasset, et adversus episcopum suum super quibusdam deposuisset in audientia nostra querelam; nos eum de communi fratrum consilio districte ad rationem ponere, et de objectis diligenter ipsum ac sollicite studuimus convenire. Ille autem suo labori parcere et quieti atque tranquillitati volens intendere, in praesentia nostra Placentinae abrenuntiavit ecclesiae. Nos vero participato fratrum consilio dilectis filiis nostris clericis et laicis civitatis vestrae, qui pro eodem negotio a vobis fuerant destinati, aliquam personam honestam, idoneam, litteratam, et quae in nullo esset a sacris canonibus respuenda, liberam concessimus facultatem in episcopum eligendi. Qui juxta quod de supernae providentia majestatis alto et secreto consilio eis fuit coelitus inspiratum, charissimum filium nostrum, nobilem, discretum, idoneum et litteratum clericum, Hugonem scilicet filium Hugutionis, filii Petri Leonis, unanimiter convenerunt, et eum in Placentinum episcopum elegerunt. Quem, licet inviti, et multa precum instantia fatigati, quia eum necessarium et utilissimum S. R. E. volebamus circa nos retinere, vix eis tandem concessimus, et electionem ipsam assentientibus fratribus nostris, auctore Domino, confirmavimus. Porro ejusdem dilecti filii nostri Hugonis electi vestri, et nobilium parentum suorum, quorum consilio et auxilio Rom. Ecclesia potissimum sustentatur, et ab hostium impugnatione defenditur, precibus et postulationibus inclinati; vobis quoque et ecclesiae vestrae deferre volentes, ipsam ecclesiam in eumdem statum in quo tempore bonae memoriae Arduini Placentini episcopi fuisse dignoscitur, apostolica auctoritate reduximus. Nihilominus etiam ad preces eorumdem filiorum nostrorum, a memoratis civibus vestris jurejurando recepto, quod rapinam, pro qua terra vestra fuerat interdicto subjecta, Placentini cives nullatenus commiserunt, et in raptores illos nullam vos jurisdictionem spiritualem, vel temporalem constat habere; vos et civitatem vestram a debito interdicti absolvimus, et omnia divina officia vobis de caetero concedimus celebrare. Amodo igitur vestra intererit, praedictum filium nostrum Hugonem electum vestrum, cui vestrarum cura commissa est animarum, ita benigne et honeste recipere, atque magnifice honorare, ita etiam debitam in omnibus reverentiam et subjectionem impendere, quod et nos de tanta misericordia sola gratia vobis exhibita non debeat poenitere, et ipse devotionem vestram et studium in hac parte veraciter valeat commendare. Datum Romae, apud S. Petrum, V Idus Januarii.
XVIII.  Ad Jadertinum archiepiscopum.--Certiorem eum facit de iis que disposuerat ut Gradensem patriarcham suum primatem agnosceret.   (Romae, ap. S. Petrum, Febr. 22.) [MANSI,  Concil.,  XXI, 822.]
Author: Adrianus IV
Date:  [LAMPRIDIO]

ADRIANUS episcopus, servus servorum Dei, venerabili fratri Jadertino archiepiscopo, ejusque suffraganeis episcopis, salutem et apostolicam benedictionem.

Quoniam sacrosancta Romana Ecclesia universarum ecclesiarum caput et mater est, vel remotione obsistente terrarum, vel multiplicitate impediente negotiorum quarumdam ecclesiarum necessitatibus, non tam facile potest, ut oportet, aliquando consulere; ideo aliarum ecclesiarum, quae ampliorem curam illis impenderent, super eas institutos, et discretos tum providos viros in partem suae consuevit sollicitudinis evocare. Hujus itaque rei nos consideratione inducti tum quia dignitatem Graden. Ecclesiae dignum duximus ampliare, tum quia utile vobis, et temporaliter et spiritualiter esse prospeximus habere prope vos, a quo et in dubiis magisterium, et in necessitatibus solatium recipere valeatis: venerabilem fratrem nostrum Henricum Grandensem patriarcham primatem vestrum duximus statuendum, et Graden. Ecclesiae dignitatem primatus ecclesiis vestris declaravimus de caetero praesidere. Eapropter per praesentia vobis scripta mandamus, quatenus eumdem patriarcham amodo primatem vestrum humiliter habeatis, et sicuti primati vestro exhibeatis ei obedientiam et honorem. Ad magnum quidem profectum vestrum, annuente Domino, pertinebit, si doctrinam ejus devoto animo receperitis, et quod salubriter ipse praeceperit, prosecutione operis studueritis adimplere. Datum Romae apud S. Petrum VIII Kal. Martii pontificatus nostri, anno primo.
XX.  Episcopis Scotiae praecipit ut Rogero Eboracensi obediant.   (Romae, ap. S. Petrum, Febr. 27.) [WILKINS,  Concil.  I, 481.]
Author: Adrianus IV

ADRIANUS episcopus, servus servorum Dei, venerabilibus fratribus H. Glasguensi, Christiano Witternensi, R. Sancti Andreae, M. de Dumblan, G. Dunkeldensi, T. Brechinensi, G. Aberdonensi, W. Moraviensi, S. Sancti Petri in Ros. et A. Cathenensi, episcopis, salutem et apostolicam benedictionem.

Quoties in aliqua ecclesia, divina clementia disponente, talis pastor statuitur, de cujus discretione atque prudentia bonam fiduciam obtinemus, tanto majori gaudio ex hoc ipso replemur, quanto de omnium ecclesiarum profectu cogimur existere studiosi. Et ideo venerabilem fratrem nostrum Rogerum, archiepiscopum Eborum, et metropolitanum vestrum, debita benignitate suscepimus, et pallium, pontificalis scilicet plenitudinem potestatis ipsi concessimus, atque circa nos aliquandiu commorantem, sicut illum, quem sincero cordis affectu speciali praerogativa diligimus, honeste tractavimus, et eum inter fratres et coepiscopos nostros, sicut decuit, charum habuimus. Ipsum itaque ad ecclesiam suam cum gratia sedis apostolicae et litterarum nostrarum prosecutione, ducente Domino, redeuntem, fraternitati vestrae attentius commendamus praesentium auctoritate praecipiendo mandantes, ut eum tanquam metropolitanum vestrum diligere et honorare curetis, et debitam ei obedientiam atque reverentiam metropolitico jure, occasione seposita, deferatis. Quod si non feceritis, et ei nolueritis obedire, scire vos volumus, quod nos sententiam, quam idem frater noster in aliquem vestrum propter hoc canonice promulgaverit, nos, auctore Deo, ratam habebimus. Datum Romae apud Sanctum Petrum, III Kal. Martii.
XXI.  Dioecesis Placentinae praelatis Hugonem episcopum a sese consecratum commendat.   (Romae, ap. S. Petrum, Mart. 4.) [MANSI,  Concil.,  XXI, 820.]
Author: Adrianus IV

ADRIANUS episcopus, servus servorum Dei, dilectis filiis universis praepositis, abbatibus, prioribus, archipresbyteris, plebanis, capellanis et aliis ecclesiarum praelatis Placentini episcopatus, salutem et apostolicam benedictionem.

Tribulationes et angustias Placentinae Ecclesiae misericordiae oculis intuentes, ejus sumus calamitatibus miserti. Et ideo charissimum filium Hugonem virum utique prudentem, nobilem atque industrium, quem dilecti filii nostri nuntii vestri in Placentinum episcopum elegerunt, vobis concessimus, et ipsum nostris tanquam B. Petri manibus in episcopum Placentinae Ecclesiae studuimus consecrare. Ad vos itaque eumdem fratrem nostrum cum plena gratia sedis apostolicae transmittentes universitati vestrae duximus attentius commendare, per apostolica vobis scripta mandantes, quatenus ad persolvendum debita, quibus commissa sibi Ecclesia nunc temporis dignoscitur aggravari, ita ei manus vestri auxilii porrigatis, ut et ipse devotionem vestram atque munificentiam sentiens vos semper habere valeat chariores, et nos de vestra devotione, quam erga eum habere viderimus, possimus merito congaudere. Ad haec nihilominus vobis mandamus, quatenus jam dictum fratrem nostrum propensius honorantes, sicut patri et animarum vestrarum episcopo, debitam ipsi studeatis obedientiam ac reverentiam exhibere, ut et vos videamini, quod vestrum est, in omni humilitate atque patientia adimplere, et ipse pro vestra possit salute, ac debeat esse sollicitus, et illam vobis provisionis curam impendere, quam spiritualis pater de bonis filiis habere semper in animo consuevit. Datum Romae apud S. Petrum, IV Nonas Martii.
XXII.  Clero et populo Placentino Hugonem episcopum commendat.   (Romae, ap. S. Petrum, Mart. 4.) [CAMPI,  Hist. di Piacenza,  II, 354.]
Author: Adrianus IV

ADRIANUS episcopus, servus servorum Dei, dilectis filiis clero et populo Placentino, salutem et apostolicam benedictionem.

Placentinae Ecclesiae laboribus miserti, paterno ipsi compatientes affectu dilectum filium nostrum Hugonem in episcopum vobis ad petitionem nuntiorum vestrorum concessimus, et ipsum nostris, tanquam B. Petri manibus studuimus in Placentinum episcopum consecrare. Eumdem ergo fratrem nostrum ad vos, et commissam sibi ecclesiam cum nostrae gratiae plenitudine transmittentes, vobis duximus attentius commendandum, per apostolica vobis scripta mandantes, quatenus cum honore magno et reverentia, sicut condecet, patrem et animarum vestrarum rectorem recipere studeatis, et debitam ipsi obedientiam deferendo in omni humilitate, ipsi satagatis tanquam vestro Patri spirituali in omnibus et per omnia complacere, ut vobis in obedientia ipsius consistentibus valeat tanquam filiis propriis spiritualem alimoniam ita in tempore ministrare, quod una vobiscum possit ad coelestem patriam, ductore Domino, pervenire. Datum Romae apud S. Petrum, IV Nonas Martii.
XXIII.  Uberto praeposito Pratensi concedit jus provocationis ad sedem apostolicam.   (Romae, ap. S. Petrum, Mart. 10.) [UGHELLI,  Ital. sacr.,  III, 332.]
Author: Adrianus IV

ADRIANUS episcopus, servus servorum Dei, dilecto filio UBERTO praeposito Pratensi Ecclesiae, salutem et apostolicam benedictionem.

Apostolicae sedis clementia devotos et humiles filios semper consuevit speciali affectu diligere, et ne pravorum hominum molestiis agitentur, apostolicae sedis munimine confovere. Eapropter, dilecte in Domino fili, tuis justis postulationibus clementer annuimus, et personam tuam cum bonis tam ecclesiasticis quam mundanis, quae inpraesentiarum juste et canonice possides, aut in futurum, praestante Domino, poteris adipisci, sub B. Petri et nostra protectione suscipimus: et praesentis scripti patrocinio communimus, statuentes ut si te ab aliquo gravari praesenseris, libere tibi sedem apostolicam liceat appellare. Nulli ergo omnino hominum, etc. Datum Romae apud S. Petrum, IV Idus Martii.
XXV.  Ad sanctimoniales Horreensis monasterii. Vetat ne quis eas sub reclusione vivere impediat.   (Romae, ap. S. Petrum, Mart. 14.) [MARTEN.  Ampl. collect.,  I, 833.]
Author: Adrianus IV

ADRIANUS episcopus, servus servorum Dei, dilectis in Christo filiabus sororibus monasterii S. Mariae in Horreo, salutem et apostolicam benedictionem.

Quoties illud a nobis petitur, quod religioni et honestati dignoscitur convenire, animo nos decet libenti concedere, et petentium desideriis congruum impertiri suffragium. Eapropter, dilectae in Domino filiae, vestris precibus annuentes, statuimus, et praesentis scripti decreto sancimus, ut nulla persona magna vel parva, saecularis seu ecclesiastica, vobis inhibeat, quin sub eadem Beati eadem Beati Benedicti Regula Domino serviatis, sub qua tempore praedecessoris nostri sanctae memoriae papae Eugenii ex ipsius praecepto tanquam reclusae promisistis Domino deservire. Nulli ergo omnino hominum liceat hanc nostrae constitutionis paginam temerario ausu infringere, seu ipsi modis quibuslibet contraire. Si quis autem hoc attentare praesumpserit, indignationem omnipotentis Dei et apostolorum Petri et Pauli se noverit incursurum. Data Romae apud S. Petrum, II Idus Martii.
XXVII.  Monachis S. Sylvestri de Monte-Suavi praecipit, ut priori Camaldulensi obediant.   (Romae, ap. S. Petrum, Mart. 15.) [Ibid., p. 494.]
Author: Adrianus IV

ADRIANUS episcopus, servus servorum Dei, dilectis filiis monachis monasterii sancti Silvestri de Monte Suavi, salutem et apostolicam benedictionem.

Praedecessor noster sanctae memoriae papa Eugenius monasterium in quo elegistis Domino deservire, quod utique ad jus et proprietatem Principis apostolorum spiritualiter pertinet, ut ordo monasticus secundum Camaldulensium fratrum consuetudinem in eo posset firmiter observari, dilecto filio nostro Camaldulensium priori et successoribus ejus donavit, atque concessit, quatenus sub ipsius disciplina atque regimine ordo in eo posset monasticus reformari et Beati Benedicti Regula firmiter custodiri. Caeterum cum quidam vestrum tunc temporis in ipsius praedecessoris nostri praesentia plenariam eidem filio nostro priori promiserunt obedientiam exhibere, nunc retro respiciunt, et secundum Camaldulensium fratrum consuetudinem tam ipsi quam vos debitam supradicto filio nostro priori obedientiam subtrahendo Beati Benedicti contradicitis Regulam observare, in quo facto satis datur intelligi, quod tum de religionis observantia, seu de vestrarum animarum salute solliciti non sitis, vel quod diligenti studio nolitis, quae sunt Deo placita, operari. Ne igitur Dei omnipotentis et nostram debeatis indignationem incurrere, per praesentia vobis scripta praecipiendo mandamus quatenus supradicto filio nostro priori ut omnibus secundum Deum et B. Benedicti Regulam et consuetudinem Camaldulensium studeatis humiliter obedire, quod si infra unius mensis spatium nolueritis adimplere, ex tunc vinculo vos anathematis noveritis innodatos. Datum Romae, apud Sanctum Petrum, Idibus Martii.
XXIX.  Wibaldo abbati Stabulensi Camaldulenses Beradingenses et S. Petri de Rota commendat.   (Romae, ap. S. Petrum, Mart. 19.) [MARTEN.,  Ampl. Collect.,  II, 589.]
Author: Adrianus IV

ADRIANUS episcopus, servus servorum Dei, dilecto filio Stabulensi abbati, salutem et apostolicam benedictionem.

Licet omnium Ecclesiarum nobis cura et sollicitudo immineat, licet eas debeamus universaliter defendere, religiosa tamen loca nos convenit attentius confovere, et gratiora eis exhibere obsequia, qui propria relinquentes, in domo Domini elegerunt abjecti et despicabiles remanere, magis quam habitare in tabernaculis peccatorum. In episcopatu siquidem Aretino quaedam monasteria esse noscuntur, Berardingorum videlicet et Sancti Petri de Rota, in quibus religiosi viri fratres Camaldulenses assidue student Domino deservire, qui, licet sint rebus temporalibus pauperes, thesauro tamen indeficienti locupletes esse creduntur. Pro ipsis itaque dilectionem tuae fraternitatis attentius exoramus, apostolicis litteris tuae discretioni mandantes, quatenus pro amore Dei, pro beati Petri et nostra reverentia, ita industria tua apud charissimum filium nostrum Fredericum illustrem atque catholicum Romanorum regem efficiat, ut praedicti fratres rerum suarum ab his, qui sunt in exercitu, non possint sustinere jacturam, sed potius cum apud Christianissimum principem de aliquo querelam protulerint, plenariam valeant ab ipso justitiam obtinere. Data Romae apud Sanctum Petrum, XIV Kal. Aprilis.
XXX.  Monasterii Pomposiani privilegia confirmat.   (Romae, ap. S. Petrum, April. 9.) [MURATORI,  Antiq. Ital.,  V, 166, ubi,  datum  et subcriptiones tantum exhibentur.]
Author: Adrianus IV

Datum Romae apud Sanctum Petrum, per manum Rolandi sanctae Romanae Ecclesiae presbyteri cardinalis et cancellarii, v. Idus Aprilis, indictione III, Incarnationis Dominicae anno 1155, pontificatus vero domni Adriani papae IV anno I.

Post episcopos subscribunt: Ego Guido presbyter cardinalis titulo Sancti Chrysogoni. Ego Hubaldus presbyter cardinalis titulo Sanctae Praxedis. Ego Mathias presbyter cardinalis titulo Sanctae Sabinae. Ego Julius presbyter cardinalis titulo Sancti Marcelli. Ego Octavianus presbyter cardinalis titulo Sanctae Caeciliae. Ego Girardus presbyter cardinalis titulo Sanctinis et Stephani in Coelio Monte. Ego Joannes presbyter cardinalis titulo SS. Joan-Pauli titulo Pamachii. Ego Joannes presbyter cardinalis titulo Sanctorum Silvestri et Martini. Ego Rodulfus diaconus cardinalis Sanctae Luciae in Septisolio. Ego Gerardus diaconus cardinalis Sanctae Mariae in Via Lata. Ego Odo diaconus cardinalis Sancti Nicolai in Carcere Tulliano.
XXXI.  E[raclio] Lugdunensi et H[umberto] Vesontionensi archiepiscopis mandat, ne monasterium Trenorciense a G[irardo] comite Matisconensi affici injuriis patiantur.   (Romae, apud S. Petrum, April 14.) [JUENIN,  Nouv. Hist. de Tournus,  Pr., p. 166.]
Author: Adrianus IV
Date:  [RACLIO] [UMBERTO] [etrus] [irardus]

ADRIANUS episcopus, servus servorum Dei, venerabilibus fratribus E Lugdunensi, et H Bisuntino archiepiscopis, salutem et apostolicam benedictionem.

Qui bona ecclesiarum praesumunt invadere, et viros religiosos ac terras ipsorum duris et indebitis exactionibus aggravare, a praelatis Ecclesiae sunt propensius commonendi, ut et ipsi suarum possessionum fructus integre percipere possint, et qui ecclesias diripiendo justitiam in peccatis videntur procul dubio declinare, pastorum exhortationibus corrigantur. Dilectus siquidem filius noster P abbas Trenorciensis monasterii sua nobis narratione monstravit, quod nobilis vir G comes Matisconensis ita terras ipsius et homines in eis commorantes indebitis et insolitis exactionibus aggravet, ut non solum de ipsis consuetum emolumentum habere non possit, verum etiam ipsarum possessionum amissionem cogatur saepius cogitare. Quia ergo pati nec debemus, nec possumus quod abbas aut monasterium ipsius pati debeat detrimentum, per praesentia vobis scripta mandamus, quatenus praefatum comitem districtius moneatis ut ab ejusmodi exactionibus terrarum et hominum supradicti monasterii omnino abstineut, et fratres in eo commorantes permittat in omni quiete Domino deservire. Quod si facere forte noluerit et vestris monitis duxerit obviandum, ita plenariam de ipso et contra ejus justitiam faciatis, ut saltem timore poenae dediscat bona praedicti monasterii infestare, seu indebitas exactiones eorum terris imponere. Datum Romae apud Sanctum Petrum, XVIII Kalendas Maii.

Notes: (forte nec) ( deest hic aliquid ) (f. desinat )
XXXII.  Canonicis Cabilonensibus praecipit ut ecclesiam quamdam monasterio Trenorciensi restituant.   (Romae, ap. S. Petrum, April. 14.) [Ibid., p. 165.]
Author: Adrianus IV
Date:  [etro] [etrus II] [raclii] [ Lege Maii.]

ADRIANUS episcopus, servus servorum Dei, dilectis filiis canonicis Cabilonensis Ecclesiae, salutem et apostolicam benedictionem.

Non debent boni filii vacuare quod patrem suum rationabili providentia viderint statuisse. Bonae memoriae quondam Cabilonensis episcopus, quamdam ecclesiam dilectis filiis nostris P I] abbati et monachis Trenorciensis monasterii, intuitu pietatis donavit. Quam sicut sua conquestione nobis dilectus filius noster P abbas ejusdem monasterii studuit demonstrare, ipsi contra justitiam abstulistis. Ne igitur bonorum operum destructores merito comprobari possitis, per praesentia vobis scripta mandamus, quatenus si querela ipsius veritate fulcitur, ecclesiam ipsam eidem filio nostro restituere nullatenus differatis. Mandavimus siquidem venerabili fratri nostro G. episcopo vestro, ut vos ad ejusdem ecclesiae restitutionem commoneat. Et si aliquam tam in eadem ecclesia quam in rebus aliis adversus eos justitiam vos habere confiditis, in praesentia venerabilis fratris nostri E Lugdunensis archiepiscopi vestram poteritis justitiam obtinere. Alioquin scire vos volumus quod nos ita praesumptionem vestram et inobedientiam, auctore Domino, puniemus, quod ad aures quorum poena pervenerit, non audebunt consimilia attentare. Datum Romae apud Sanctum Petrum, XVIII Kalendas Aprilis

Notes: (Galterius)